**Molėtų rajono savivaldybės taryba**

**SPRENDIMAS**

**Dėl pritarimo projektui „viešosios infrastruktūros sukūrimas mindūnų seniūnijoje“**

2022 m. spalio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Žvejybos ir akvakultūros vietos projektų, įgyvendinamų pagal Lietuvos žuvininkystės sektoriaus 2014–2020 metų veiksmų programos priemonę „Vietos plėtros strategijų įgyvendinimas“, administravimo taisyklių, patvirtintų, Lietuvos Respublikos žemės ūkio ministro 2017 m. spalio 3 d. įsakymu Nr. 3D-617 „Dėl Žvejybos ir akvakultūros vietos projektų, įgyvendinamų pagal Lietuvos žuvininkystės sektoriaus 2014–2020 metų veiksmų programos priemonę „Vietos plėtros strategijų įgyvendinimas“, administravimo taisyklių patvirtinimo“, 45 punktu,Molėtų rajono savivaldybės 2018–2024 m. strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018–2024 metų strateginio plėtros plano patvirtinimo“, II prioriteto „Rajono ekonominės plėtros sąlygų kūrimas“ 2.2.2 uždaviniu „Aktyvaus laisvalaikio erdvių plėtra“ ir 2.2.3 uždaviniu „Kurti rajone aktyvaus laisvalaikio infrastruktūrą, mažinančią sezoniškumą“ bei atsižvelgdama į Žuvininkystės regiono vietos veiklos grupės „Vilkauda“ kvietimą Nr. 26 pagal Vietos plėtros 2016–2023 m. strategijos priemonės „ŽRVVG regiono socialinės gerovės kūrimas, pritaikant infrastruktūrą žuvininkystės verslo ir visuomenės poreikiams“ Nr. BIVP-AKVA-SAVA-2 vietos projektų finansavimo sąlygų aprašo (BIVP-AKVA-SAVA-2), patvirtinto Žuvininkystės regiono vietos veiklos grupės „Vilkauda“ valdybos 2022 m. rugsėjo 16 d. posėdžio protokolu Nr. 76, 1.8, 1.12, 5.1 punktus:

Molėtų rajono savivaldybės taryba nusprendžia:

1. Pritarti, kad Molėtų rajono savivaldybės administracija teiktų projekto „Viešosios infrastruktūros sukūrimas Mindūnų seniūnijoje“ paraišką ir organizuotų jo įgyvendinimą pagal Žuvininkystės regiono vietos veiklos grupės „Vilkauda“ vietos plėtros 2016–2023 m. strategijos VPS priemonę „ŽRVVG regiono socialinės gerovės kūrimas, pritaikant infrastruktūrą žuvininkystės verslo ir visuomenės poreikiams“ Nr. BIVP-AKVA-SAVA-2.
2. Įsipareigoti skirti ne mažiau kaip 10 proc. visų tinkamų finansuoti išlaidų bei visas tinkamas finansuoti išlaidas, kurių nepadengia projektui skirtos finansavimo lėšos, bei visas netinkamas finansuoti, tačiau būtinas 1 punkte nurodytam projektui įgyvendinti, išlaidas.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras